દેશની આઝાદી માટે લડતા નામી-અનામી શહીદો ફાંસીને માંચડે લટકી ગયા, અહિંસક સત્યાગ્રહીઓએ કપરો જેલવાસ વેઠ્યો. છતાંય ભારતના આમઆદમીને મન તો ‘દેશભક્તિ’ અને ‘ઈશ્ર્વરોપાસના’ બંને અલગ અલગ હતાં. શ્રી ગુરુજી એક એવું વિલક્ષણ વ્યક્તિત્વ હતું જેણે ‘રાષ્ટ્રકાર્યને’ ‘ઈશ્ર્વરીય કાર્ય’ જેટલી જ અને જેવી જ મહત્તા અપાવી. હિન્દુ સમાજનાં દિલોદિમાગમાં તેમણે પ્રસ્થાપિત કર્યું કે રાષ્ટ્રની સેવા એ અક્ષરશ: ઈશ્ર્વરની સેવા છે. આ એક અદ્ભુત કાર્ય હતું.